“ઓહહહ, તો તું વિક્ટર મૅક્લિનના વંશનો છે...” તેણે તરત પહોળી, વજનદાર હથેળીથી તેનો ખભો દાબ્યો. તેના ગોરા, લાલ ચહેરા પર અહોભાવ તરી આવ્યો, “ધ ગ્રેટ વિક્ટર મૅક્લિન ઓફ મેલેટ... અ પ્યોર સ્કોટિશ બ્લડ. ઓહ જીસસ..." તેણે છાતી પર ક્રોસની સાઈન કરીને અછડતી ગરદન ઊંચી કરી હવામાં જોયું, "તારો દાદો હેન્રી મારાથી દસેક વર્ષ મોટો, બટ આઈ નો હિમ... ડૂ યુ નો, હિ વોઝ અ વન્ડરફૂલ શૂટર... અહીં મૅક્લિન એસ્ટેટની કેટલીય ભીંતો પર તને તારા દાદાની નિશાનબાજીના વિંધાં જોવા મળશે. વી આર મૅક્લિન્સ, બોય... તારી અને મારી રગોમાં દોડતું ખૂન ભવ્ય વારસો ધરાવે છે. તને આ બધી ખબર હોવી જોઈએ.”